یزید بن زیاد بن مہاصر

یزید بن زیاد بن مہاصر مشہور بنام ابو الشعثاء کندی شہدائے کربلا میں سے ہیں۔

ایک نقل کے مطابق وہ واقعہ کربلا کے ابتداء میں عمر بن سعد کےلشکر کا حصہ تھے لیکن بعد میں جب امام حسین (ع) کی تجاویز کو اس نے قبول ہوتے نہیں دیکھا تو وہ امام حسین کے اصحاب میں شامل ہو گئے۔

نام، کنیت، نسب 
یزید بن زیاد بن مہاصر کندہ قبیلہ سے تھے جو بنی بہدلہ کی شاخ ہے اور ان کی کنیت ابوالشعثاء تھی۔ آپ اپنی قوم کے سردار اور فنون جنگ میں طاق تھے۔

اصحاب امام حسین میں شمولیت 

یزید بن زیاد بن مہاصر کی اصحاب امام حسین کے اصحاب میں شمولیت کے متعلق دو روایات ہیں:
 وہ لشکر عمر بن سعد کے ساتھ کوفہ سے کربلا آئے لیکن جب انہوں نے دیکھا کہ امام حسین(ع) کی تجاویز قبول نہیں ہوئیں تو انہوں نے اصحاب امام میں شامل ہونے کا فیصلہ کیا۔
 وہ حر بن یزید ریاحی اور اس کی فوج کے امام حسین (ع) تک پہنچنے سے پہلے کوفہ سے نکل آئے اور امام حسین کے کاروان میں شامل ہو گئے۔

جب ابن زیاد نے حر کو خط بھیجا تو ابو الشعثاء نے خط کے قاصد کو پہچان (اس کے قبیلے سے تھا) کر اسے کہا:

تیری ماں تیری عزا میں بیٹھے! کیا پیغام لائے ہو؟
 اس نے جواب دیا: میں نے اپنے امام کی اطاعت کی ہے اور اپنے پیمان بیعت کی وفا کی ہے۔

 ابوالشعثاء نے جواب دیا: تم نے اپنے پروردگار کی نا فرمانی کی اور اپنے امام کی راہِ ہلاکت میں پیروی کی ہے جس کے نتیجے میں ننگ و آتش جہنم کسب کی ہے۔ کیا تو نے خدا کا کلام نہیں سنا:

واقعہ کربلا 
اس نے روز عاشورا گھوڑے پر سوار ہو کر جنگ کی اور گھوڑے کے پے ہو جانے کے بعد حضرت امام حسین کے سامنے دو زانو بیٹھ کر سو تیر دشمن کی طرف چلائے۔ ہر تیر کے چلانے سے پہلے درج ذیل رجز پڑھتا:

امام حسین نے اس کا یہ حال دیکھ کر اس کے حق میں یوں دعا کی:

خداوندا اس کے تیر نشانے پر لگیں اور اس کی جزا جنت قرار دے۔

تیر ختم ہونے کے بعد اس نے کہا: میرے صرف پانچ تیر نشانے پر نہیں لگے۔ یہ کہہ کر تلوار سونت کر درج ذیل رجز پڑھتا ہوا دشمن پر حملہ آور ہوا :

اور اس نے شہید ہونے تک اپنی جنگ کو جاری رکھا۔

مزید دیکھیے 

 شہدائے كربلا
 واقعہ کربلا
 واقعہ کربلا کے اعداد و شمار
 عاشورا

حوالہ جات

مآخذ 
 إبصار العين في أنصار الحسين، سماوی، زمزم ہدایت، قم، 1384ش۔
 تاریخ الامم و الملوک، طبری، موسسہ الاعلمی، بیروت، 1403ق۔

سانچے 

680ء کی وفیات
اصحاب امام حسین
حرم امام حسین میں مدفون افراد
شہدائے واقعہ کربلا
قبیلہ کندہ
مقتولین کربلا
حسین ابن علی
600ء کی دہائی کی پیدائشیں